คำสั่งกรุงเทพมหานคร ที่ 1511/2553 เรื่อง มอบอำนาจการประกาศกำหนดหน่วยเลือกตั้งและเปลี่ยนแปลงหน่วยเลือกตั้งสมาชิกสภาเขตให้ผู้อำนวยการเขตปฏิบัติราชการแทน

คำสั่งกรุงเทพมหานคร
คำสั่งกรุงเทพมหานคร
ที่
๑๕๑๑/๒๕๕๓
เรื่อง
มอบอำนาจการประกาศกำหนดหน่วยเลือกตั้งและเปลี่ยนแปลงหน่วยเลือกตั้ง
สมาชิกสภาเขตให้ผู้อำนวยการเขตปฏิบัติราชการแทน[๑]
 

ด้วยสมาชิกสภาเขตบางกะปิ เขตลาดพร้าว เขตบึงกุ่ม
เขตวังทองหลาง เขตสะพานสูง เขตคันนายาว เขตบางเขน เขตจตุจักร เขตหลักสี่
เขตดอนเมือง เขตสายไหม เขตมีนบุรี เขตคลองสามวา และเขตลาดกระบัง
จะครบวาระการดำรงตำแหน่งในวันที่ ๒๙ เมษายน ๒๕๕๓ และสมาชิกสภาเขตพระนคร เขตป้อมปราบศัตรูพ่าย
เขตปทุมวัน เขตสัมพันธวงศ์ เขตบางรัก เขตยานนาวา เขตสาทร เขตบางคอแหลม เขตดุสิต
เขตบางซื่อ เขตพญาไท เขตราชเทวี เขตดินแดง เขตห้วยขวาง เขตพระโขนง เขตคลองเตย เขตประเวศ
เขตบางนา เขตสวนหลวง เขตวัฒนา เขตหนองจอก เขตธนบุรี เขตคลองสาน เขตบางกอกน้อย
เขตบางพลัด เขตบางกอกใหญ่ เขตภาษีเจริญ เขตตลิ่งชัน เขตทวีวัฒนา เขตราษฎร์บูรณะ
เขตทุ่งครุ เขตหนองแขม เขตบางขุนเทียน เขตบางบอน เขตจอมทอง
และเขตบางแคจะครบวาระการดำรงตำแหน่งในวันที่ ๒๒ กรกฎาคม ๒๕๕๓ ซึ่งตามมาตรา ๗๒ แห่งพระราชบัญญัติระเบียบบริหารราชการกรุงเทพมหานคร
พ.ศ. ๒๕๒๘
บัญญัติให้จัดการเลือกตั้งสมาชิกสภาเขตขึ้นใหม่ภายในหกสิบวันนับแต่วันที่อายุของสภาเขตสิ้นสุดลง

เพื่อให้การประกาศกำหนดหน่วยเลือกตั้งและเปลี่ยนแปลงหน่วยเลือกตั้งในการเลือกตั้งสมาชิกสภาเขตเป็นไปด้วยความเรียบร้อย
รวดเร็ว และมีประสิทธิภาพ อาศัยอำนาจตามความในมาตรา ๘๒
แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ปลัดกรุงเทพมหานครจึงมอบอำนาจให้ผู้อำนวยการเขตปฏิบัติราชการแทนปลัดกรุงเทพมหานคร
ในการประกาศกำหนดหน่วยเลือกตั้ง
และเปลี่ยนแปลงหน่วยเลือกตั้งในการเลือกตั้งสมาชิกสภาเขตตามที่บัญญัติไว้ในข้อ ๓๐
แห่งข้อบัญญัติกรุงเทพมหานคร เรื่อง การเลือกตั้งสมาชิกสภาเขต พ.ศ. ๒๕๓๕ และข้อ ๗
แห่งระเบียบกรุงเทพมหานครว่าด้วยการเลือกตั้งสมาชิกสภาเขต พ.ศ. ๒๕๓๖
ในท้องที่เขตที่รับผิดชอบเมื่อได้มีประกาศกรุงเทพมหานครให้มีการเลือกตั้งสมาชิกสภาเขตในท้องที่เขตดังกล่าวแล้ว

ทั้งนี้
ตั้งแต่มีประกาศกรุงเทพมหานครให้มีการเลือกตั้งสมาชิกสภาเขตในท้องที่เขตที่รับผิดชอบเป็นต้นไป


สั่ง
ณ วันที่ ๙ เมษายน พ.ศ. ๒๕๕๓
พงศ์ศักติฐ์
เสมสันต์
ปลัดกรุงเทพมหานคร
















ปริยานุช/ผู้จัดทำ
๗
มิถุนายน ๒๕๕๓

นันท์นภัสร์/ตรวจ
๗
มิถุนายน ๒๕๕๓

[๑]
ราชกิจจานุเบกษา เล่ม ๑๒๗/ตอนพิเศษ ๕๙ ง/หน้า ๙๕/๑๔ พฤษภาคม ๒๕๕๓